Povraznícka brázda

Povraznícka brázda je geomorfologický podcelok Zvolenskej kotliny.

Vymedzenie 
Podcelok leží na východnom okraji Zvolenskej kotliny. Na severozápade nadväzuje Bystrická vrchovina, západným smerom leží Ponická vrchovina a na juhozápade sa krátkym úsekom dotýka Zvolenská pahorkatina. Južným a východným smerom leží Poľana s podcelkami Detvianske predhorie a Vysoká Poľana a na severovýchode susedí Čierťaž, patriaci Veporským vrchom.

Chránené územia 
Do východnej časti Povrazníckej brázdy okrajovo zasahuje Chránená krajinná oblasť Poľana.

Referencie 

Zvolenská kotlina
Geomorfologické podcelky na Slovensku
Brázdy na Slovensku